Цул тӀаьхьа, Шема дӀавахара ИбраьхӀим. Воккха а хилла, шайна юххехь дехачу джурхум тайпанан йоӀ ялийра ИсмаьӀила. ХӀаджар а дӀакхелхира. ТӀаккха кхин цкъа юхавеара ИбраьхӀим. Цо ИсмаьӀиле элира: «Дала цхьа хӀума тӀедиллина суна». ИсмаьӀила элира: «Дала хьайна тӀедиллинарг кхочушде» — элира. Цо (ИбраьхӀима) хаьттира: «Ахь гӀo дийр дуй суна?» «Дийр ду», — жоп делира ИсмаьӀила. «ХӀоккхахь ЦӀа догӀа аьлла омра дина соьга Дала», — элира ИбраьхӀима.